39. ΑΝΑΓΚ. ΝΟΜΟΣ υπ’ αριθ. 944 της 14/15 Φεβρ. 1946 Περί αγοραπωλησίας χρυσού και χρυσών νομισμάτων. Άρθρ.1.-1.Από της ισχύος του παρόντος η Τράπεζα της Ελλάδος αγοράζει και πωλεί χρυσόν εις ράβδους και χρυσά νομίσματα, επί τη οριζομένη υπ’ αυτής τιμή. 2.Επιτρέπεται η αγοραπωλησία χρυσού και χρυσών νομισμάτων εν τω Χρηματιστηρίω Αθηνών. 3.Δια Β.Δ/τος, προτάσει του Υπουργού των Οικονομικών, εκδιδομένου μετά σύμφωνον γνώμην του Κυβερνητικού Οικονομικού Συμβουλίου, δύναται να επιτραπή και εις τας λοιπάς Τραπέζας η αγορά και πώλησις χρυσού εις ράβδους και χρυσών νομισμάτων. Άρθρ.2.-1.Ρήτρα χρυσού ή αξίας χρυσού εν δικαιοπραξία συνομολογουμένη εν Ελλάδι απαγορεύεται, αι δε αστικαί και ποινικαί κυρώσεις κατά των παραβατών διέπονται υπό των κειμένων περί προστασίας του εθνικού νομίσματος και περί νομισματικής διαρρυθμίσεως και σταθεροποιήσεως της δραχμής διατάξεων. 2.Επίσης απαγορεύεται η εξαγωγή και του κατά το άρθρ. 1 του παρόντος κτωμένου χρυσού, επί ταις ποιναίς και τη διαδικασία του Α.Ν. 710/45. (Αντί για τη σελ. 51) Σελ 51(α) Τεύχος Δ111 – Σελ.79 Προστασία του Νομίσματος 26.Β.α.38α-39 Άρθρ.3.-1.Το άρθρον 6 του Α.Ν. 362/1945 καταργείται. 2.Το άρθρ. 6 του Α.Ν. 710/46 καταργείται. Οι συμφώνως προς τας διατάξεις του άρθρου τούτου καταθέσαντες παρά τη Τραπέζη της Ελλάδος χρυσόν, χρυσά νομίσματα κλπ. δύνανται ν’ αναλάβωσι ταύτα. 3.Το άρθρ. 3 του Α.Ν. 879/1946 καταργείται Άρθρ.4.-1. Αι από 18 Οκτ. 1944 μέχρι της ισχύος του παρόντος νόμου γενόμεναι υπό του Δημοσίου και της Τραπέζης της Ελλάδος διαθέσεις χρυσού και χρυσών νομισμάτων θεωρούνται νόμιμοι. 2.Δι’ αποφάσεων του Αντιπροέδρου της Κυβερνήσεως Υπουργού του Συντονισμού και του Υπουργού των Οικονομικών ενεργείται η εκκαθάρισις της διαχειρίσεως του Δημοσίου της σχετιζομένης προς την κατά την προηγουμένην παράγραφον διάθεσιν χρυσού και εγκρίνονται αι σχετικαί δαπάναι. Άρθρ.5.-Αι διατάξεις του Νόμ. 5422 ως ούτος ετροποποιήθη και συνεπληρώθη υπό των μέχρι και της 26ης Απρ. 1941 εκδοθέντων νόμων συμπεριλαμβανομένων και των ποινικών, ως και αι διατάξεις των από 18 Οκτ. 1944 μέχρι σήμερον εκδοθέντων νόμων περί προστασίας του Εθνικού νομίσματος, περί νομισματικής διαρρυθμίσεως και σταθεροποιήσεως διατηρούνται εν ισχύϊ, εφ’ όσον δεν αντίκεινται εις τας διατάξεις του παρόντος νόμου. Άρθρ.6.-Η ισχύς του παρόντος ανατρέχει από της 11 Φεβρ. 1946. 